google/wiki40b huggingface dataset:
Λιγκ Καπ Ελλάδας πετοσφαίρισης ανδρών

Ιστορία

Το Λιγκ Καπ καθιερώθηκε το 2011 οπότε και διεξήχθη το Νοέμβριο στο διάστημα της διακοπής του πρωταθλήματος λόγω των υποχρεώσεων της Εθνικής ομάδας στο Προολυμπιακό τουρνουά και χωρίς να μετέχουν σ' αυτό οι διεθνείς παίκτες των ομάδων. Πρώτος νικητής αναδείχθηκε ο Φοίνικας Σύρου επικρατώντας στον τελικό με 3-0 του Απόλλωνα Καλαμαριάς.
Την περίοδο 2012-13 η προκριματική φάση διεξήχθη τον Οκτώβριο και η τελική φάση το Μάρτιο με κυπελλούχο τον Ολυμπιακό Πειραιώς. Η τελική φάση ήταν αφιερωμένη στον πετοσφαιριστή Νίκο Σαμαρά που έφυγε από τη ζωή δύο μήνες νωρίτερα Από την περίοδο 2013-14 ολόκληρη η διοργάνωση φέρει την ονομασία: Λιγκ Καπ "Νίκος Σαμαράς".

Παρόμοιες διοργανώσεις

Παρόμοιες με το Λιγκ Καπ διοργανώσεις, στις οποίες δικαίωμα συμμετοχής είχαν μόνο οι ομάδες της Α1 Εθνικής, είχαν διεξαχθεί και κατά το παρελθόν (1994 και 1998). Οι διοργανώσεις αυτές είχαν πολλές ομοιότητες με το πρώτο Λιγκ Καπ του 2011, καθώς διεξήχθησαν για να καλύψουν το κενό που δημιουργήθηκε μέσα στην αγωνιστική περίοδο λόγω των υποχρεώσεων της Εθνικής ομάδας, και οι ομάδες που συμμετείχαν αγωνίστηκαν χωρίς τους διεθνείς παίκτες τους.

1994

Το 1994 το Κύπελλο Ελλάδας δεν διεξήχθη και αντικαταστάθηκε από ένα ειδικό τουρνουά για τις ομάδες της Α1, που ήταν αφιερωμένο στη Μελίνα Μερκούρη (γνωστό ως κύπελλο Μελίνα Μερκούρη). Διεξήχθη κατά τους μήνες Μάρτιο και Απρίλιο του 1994, για να καλυφθεί το κενό στο αγωνιστικό πρόγραμμα που υπήρξε αυτούς τους μήνες, λόγω της διοργάνωσης του Παγκοσμίου Πρωταθλήματος στην Ελλάδα. Οι 12 ομάδες της Α1 κατηγορίας 1993-94 χωρίστηκαν στην πρώτη φάση σε δύο ομίλους των 6, και αναμετρήθηκαν σε μονούς αγώνες. Οι δύο πρώτοι κάθε ομίλου προκρίθηκαν στο Φάιναλ-4 που διεξήχθη στο Λουτράκι. (Ολυμπιακός Πειραιώς, και Παναθηναϊκός από τον Α' όμιλο, Άρη Θεσ. και Ηρακλής Θεσσαλονίκης από τον Β') Στον τελικό ο Ολυμπιακός κέρδισε με 3–0 σετ τον Άρη και κατέκτησε αυτόν τον τίτλο. Έγινε και μικρός τελικός στον οποίο ο Ηρακλής επικράτησε του Παναθηναϊκού.
Γεώργιος Ε. Γοργίας

Βιογραφικά στοιχεία

Εξελέγη βουλευτής Δράμας (Μάιος 1915) και Σερρών (Δεκέμβριος 1915). 
Πέθανε σε ηλικία 71 ετών το 1947.
Παγκόσμιο Κύπελλο Καλαθοσφαίρισης Νέων Ανδρών

Η Ελλάδα στο Παγκόσμιο Κύπελλο Καλαθοσφαίρισης Νέων Ανδρών

Η διοργάνωση είχε φιλοξενηθεί το 1995 στην Ελλάδα, με την Εθνική να πραγματοποιεί εξαιρετικές εμφανίσεις, φτάνοντας στο ψηλότερο σκαλί του βάθρου στο κατάμεστο κλειστό των Ολυμπιακών εγκαταστάσεων.
Η συνέχεια ήταν ανάλογη, με την Eθνική Εφήβων να κατακτά το χάλκινο μετάλλιο 8 χρόνια αργότερα στο Παγκόσμιο πρωτάθλημα του 2003, ενώ η τελευταία διοργάνωση στην οποία διακρίθηκε η Εθνική Ελλάδος, διεξήχθη από τις 2 ως τις 12 Ιουλίου του 2009 στη Νέα Ζηλανδία, όπου νικήτρια ανακηρύχθηκε η ομάδα των ΗΠΑ, η οποία επικράτησε της Ελλάδας με 88-80 στον τελικό στο Ώκλαντ.

Παγκόσμιο Πρωτάθλημα Καλαθοσφαίρισης Νέων Ανδρών 2015

Η διοργάνωση φιλοξενήθηκε μεταξύ 27 Ιουνίου και 5 Ιουλίου 2015 στο Ηράκλειο Κρήτης. Η Εθνική Εφήβων συμμετείχε με υψηλές φιλοδοξίες στο Παγκόσμιο Πρωτάθλημα του 2015, που διεξαγόταν μετά από 20 χρόνια ξανά στην Ελλάδα και κατέλαβε τελικά την τέταρτη θέση.
Επίσημος ιστότοπος του Παγκοσμίου Πρωταθλήματος Εφήβων 2015: http://www.fiba.basketball/world/u19/2015
Οι συμμετέχουσες ομάδες του Παγκοσμίου Πρωταθλήματος Εφήβων ήταν
Α΄ ΟΜΙΛΟΣ                         Η.Π.Α.                 ΚΡΟΑΤΙΑ              ΙΡΑΝ                                     ΑΙΓΥΠΤΟΣ
Β΄ ΟΜΙΛΟΣ                         ΙΣΠΑΝΙΑ              ΤΟΥΡΚΙΑ              ΚΙΝΑ                                    ΑΡΓΕΝΤΙΝΗ
Γ΄ ΟΜΙΛΟΣ                         ΑΥΣΤΡΑΛΙΑ         ΙΤΑΛΙΑ                 ΚΑΝΑΔΑΣ                               ΤΥΝΗΣΙΑ
Δ΄ ΟΜΙΛΟΣ                         ΕΛΛΑΔΑ             ΣΕΡΒΙΑ               ΔΟΜΙΝΙΚΑΝΗ ΔΗΜ.               Β. ΚΟΡΕΑ
Οι αγώνες διεξήχθησαν σε δύο γήπεδα του Ηρακλείου Κρήτης:
-Το κλειστό γυμναστήριο του Πανεπιστημίου χωρητικότητας 1.100 θέσεων.
-Το κλειστό γυμναστήριο «Δυο Αοράκια» χωρητικότητας 5.200 θέσεων.
Κράαλ (φράχτης)

Το Κράαλ (Kraal) (στα Αγγλικά εκτός από kraal λέγεται επίσης craal ή kraul), είναι μια λέξη από τα Αφρικάανς και την Ολλανδική γλώσσα (και που χρησιμοποιείται επίσης στα Αγγλικά της Νότιας Αφρικής) σε μια περίφραξη για βοοειδή ή άλλα ζώα, που βρίσκεται μέσα σε ένα Αφρικανικό οικισμό ή χωριό που περιβάλλεται από έναν αγκαθωτό φράκτη, ένα φράκτη από πασσάλους, τοίχο από λάσπη ή άλλη περίφραξη, σε πρόχειρη κυκλική μορφή. Είναι παρόμοιο με μια περίφραξη της μπόμα στην Ανατολική ή την Κεντρική Αφρική.
Στο Κουρασάο, μια άλλη Ολλανδική αποικία, η περίφραξη λεγόταν "κοράαλ ("koraal"), το οποίο στα Papiamentu μεταφράζεται σε "κούρα" ("kura") (σε χρήση ακόμα και σήμερα, για οποιοδήποτε κλειστό χώρο, όπως ένα κήπο).

Ετυμολογία

Στην Ολλανδική γλώσσα, ένα κράαλ είναι ένας όρος που προέρχεται από την Πορτογαλική λέξη curral, συγγενές με την Ισπανική λέξη corral, η οποία εισήλθε στα Αγγλικά, ξεχωριστά. Στην Ανατολική και την Κεντρική Αφρική, η ισοδύναμη λέξη για την περίφραξη του ζωικού κεφαλαίου είναι η "μπόμα", αλλά αυτή έχει πάρει ευρύτερες έννοιες.
Σε ορισμένες περιοχές της Νότιας Αφρικής, ο όρος "kraal" χρησιμοποιείται στον προσκοπισμό, αναφερόμενος στον Αρχηγό Προσκόπων της ομάδας.

Αγροτικό σπίτι

Ο όρος αναφέρεται κυρίως στον τύπο των διάσπαρτων αγροτικών σπιτιών-μικρών Αφρικανικών οικισμών, χαρακτηριστικό του λαού Nguni της Νότιας Αφρικής. Παρά το γεγονός ότι από την περίοδο της αποικιοκρατίας, οι Ευρωπαίοι Νοτιοαφρικανοί και ιστορικοί, αναφέρονται συνήθως σε ολόκληρο τον οικισμό ως κράαλ (φράχτης-μαντρί), οι εθνολόγοι έχουν από καιρό αναγνωρίσει ότι η σωστή αντικειμενική του αναφορά, είναι η περιοχή μαντρώματος των ζώων, εντός μιας αγροικίας. Σύγχρονοι εθνογράφοι καλούν τις πολλές ανθρώπινες κατοικίες εντός μιας αγροικίας (Xhosa: umzi, Ζουλού: umuzi, Σουάζι: umuti) (ενικός indlu· πληθυντικός Xhosa και Ζουλού izindlu, Σουάζι: tindlu).
Οι στάνες των ζώων και οι περιφράξεις που κατασκευάσθηκαν ειδικά για αμυντικούς σκοπούς, επίσης ονομάζονται "κράαλ" ("kraals").
Ντιντιέ Κουεκού

Συλλογική Καριέρα

Προερχόμενος από τις ακαδημίες των Ζιροντέν Μπορντό, παρέμεινε στις τάξεις της ομάδας έως το πέρας της σεζόν 1968-69. Την αμέσως επόμενη σεζόν βρέθηκε να αγωνίζεται για λογαριασμό της ΟΖΚ Νις, υπό την μορφή δανεισμού από τους Ζιροντέν, ωστόσο ολοκλήρωσε την σεζόν αγωνιζόμενος με τα χρώματα της Ολιμπίκ Μαρσέιγ. Κατέκτησε τον τίτλο του πρωταθλητή Γαλλίας το 1971 και το 1972, πετυχαίνοντας 24 τέρματα σε 37 αναμετρήσεις σε όλες τις διοργανώσεις. Κατέκτησε, επίσης, το Κύπελλο Γαλλίας του 1972, πετυχαίνοντας το πρώτο από τα δύο συνολικά τέρματα των Μασσαλών, στη διάρκεια του τελικού απέναντι στην ομάδα της ΣΕΚ Μπαστιά.
Μετά την κατάκτηση αυτού του νταμπλ, μεταγράφηκε στην ΦΚ Ναντ, με την οποία και κατέκτησε τον τρίτο του συνολικά τίτλο πρωταθλητή Γαλλίας. Εκείνη την χρονιά, η ΦΚΝΑ έλαβε μέρος στον τελικό του Κυπέλλου Γαλλίας, όπου και αντιμετώπισε την Ολιμπίκ Λυών. Ο Κουεκού σκόραρε εκ νέου, ωστόσο η ομάδα του ηττήθηκε στη συγκεκριμένη αναμέτρηση με τελικό σκορ 2-1.
Επέστρεψε, τότε, για να αγωνιστεί στην Μαρσέιγ για μία σεζόν κι έπειτα έβαλε τέλος στην αγωνιστική του καριέρα το 1976, αγωνιζόμενος με τα χρώματα των Ζιροντέν Μπορντό, σε μια περίοδο κατά την οποία η ομάδα δεν έδειχνε σε πολύ καλή κατάσταση.

Προπονητική Καριέρα

Ανέλαβε για διάστημα τεσσάρων μηνών, το 1989, την τεχνική ηγεσία της Μπορντό, αντικαθιστώντας τον Αιμέ Ζακέ, τον οποίον είχε απολύσει ο Κλοντ Μπεζ, αφήνοντας, στην συνέχεια, την θέση του ως υπηρεσιακός τεχνικός στον Ρεϊμόν Γκετάλ.

Διεθνής Καριέρα

Υπήρξε μέλος της αποστολής της Εθνικής Γαλλίας, η οποία, το 1966, συμμετείχε στο Παγκόσμιο Κύπελλο, χωρίς ωστόσο ο ίδιος να αγωνιστεί σε κάποια αναμέτρηση. Δεν αγωνίστηκε συνολικά στην καριέρα παρά μονάχα σε μία αναμέτρηση με τα χρώματα της Γαλλίας, και πιο συγκεκριμένα στη νίκη με σκορ 3-1 απέναντι στο Λουξεμβούργο. Σε αυτή την αναμέτρηση έδωσε την ασίστ για το δεύτερο τέρμα της Γαλλίας, το οποίο σημείωσε ο Σαρλί Λουμπέ.
Ολυμπιακά αθλήματα

Ολυμπιακά αθλήματα χαρακτηρίζονται εκείνα που λαμβάνουν χώρα στους θερινούς και στους χειμερινούς Ολυμπιακούς Αγώνες.

Προϋποθέσεις για την ανάδειξη ενός ολυμπιακού αθλήματος

Σύμφωνα με τη Διεθνή Ολυμπιακή Επιτροπή (ΔΟΕ), για να συμπεριληφθεί ένα άθλημα στους θερινούς Ολυμπιακούς Αγώνες πρέπει αυτό το άθλημα να διεξάγεται σε τουλάχιστον 75 χώρες και σε 4 ηπείρους από άντρες, ενώ σε τουλάχιστον 40 χώρες και σε 3 ηπείρους από γυναίκες.
Αντίστοιχα για τους χειμερινούς Ολυμπιακούς Αγώνες, ένα άθλημα συμπεριλαμβάνεται στο πρόγραμμα αν διεξάγεται σε τουλάχιστον 25 χώρες και σε 3 ηπείρους τόσο από άνδρες, όσο και από γυναίκες).

Χειμερινοί Ολυμπιακοί Αγώνες

Ένα άθλημα ή αγώνισμα θα πρέπει να ασκείται ευρέως σε τουλάχιστον 25 χώρες σε τρεις ηπείρους, προκειμένου να συμπεριληφθεί στο πρόγραμμα των Χειμερινών Ολυμπιακών Αγώνων.
Υποκαπνισμός

Υποκαπνισμός (Fumigation) είναι μέθοδος ελέγχου παρασίτων (pest control) που γεμίζει πλήρως μια περιοχή με αέρια παρασιτοκτόνα—ή υποκαπνιστικά (fumigants)—για να πνίξει ή να δηλητηριάσει τους επιβλαβείς οργανισμούς που βρίσκονται μέσα. Χρησιμοποιείται για να ελέγξει τους επιβλαβείς οργανισμούς σε κτίρια (δομικός υποκαπνισμός (structural fumigation)), έδαφος, σπόρους και αγροτικά προϊόντα. Χρησιμοποιείται επίσης κατά την επεξεργασία αγαθών προς εισαγωγή ή εξαγωγή για αποτροπή μεταφοράς εισαγόμενων ειδών. Αυτή η μέθοδος επηρεάζει επίσης την ίδια τη δομή, επειδή επηρεάζει οργανισμούς που κατοικούν τη φυσική δομή, όπως διάφορα είδη τερμιτών.

Διαδικασία

Ο υποκαπνισμός περιλαμβάνει γενικά τις ακόλουθες φάσεις: Πρώτον η περιοχή προς απολύμανση καλύπτεται συνήθως για να δημιουργήσει ερμητικά κλειστό περιβάλλον· στη συνέχεια, ελευθερώνεται το υποκαπνιστικό στον χώρο για απολύμανση· έπειτα, ο χώρος παραμένει ως έχει για μια καθορισμένη περίοδο ενώ το αέριο υποκαπνιστικό διαποτίζει τον χώρο και επιδρά σκοτώνοντας κάθε προσβολή στο προϊόν, κατόπιν ο χώρος αερίζεται έτσι ώστε τα δηλητηριώδη αέρια να επιτραπεί να διαφύγουν από τον χώρο και να αποδοθεί ασφαλής στους ανθρώπους.

Στεγανοποιημένος υποκαπνισμός (Tent fumigation (tenting))

Οι τεχνικές δομικού υποκαπνισμού διαφέρουν από κτίριο σε κτίριο, αλλά σε σπίτια ένα ελαστικό κάλυμμα τοποθετείται συχνά πάνω από ολόκληρο το σπίτι, ενώ τα παρασιτοκτόνα απελευθερώνονται στην κενή κατοικία. Αυτή η διαδικασία λέγεται στεγανοποιημένος υποκαπνισμός (tent fumigation ή "tenting"). Το στεγανό κάλυμμα συγκεντρώνει τα δηλητηριώδη αέρια και αποτρέπει τη διαφυγή τους στη γειτονιά. Η διαδικασία μπορεί να πάρει μέχρι μια εβδομάδα ανάλογα με το χρησιμοποιούμενο υποκαπνιστικό, που με τη σειρά του εξαρτάται από τη σοβαρότητα της προσβολής και το μέγεθος του κτιρίου.

Ασφάλεια

Ο υποκαπνισμός είναι μια επικίνδυνη εργασία. Γενικά, είναι απαραίτητο ο χρήστης που θα εκτελέσει την εργασία του υποκαπνισμού να έχει επίσημο πιστοποιητικό εκτέλεσης αυτής της διαδικασίας, επειδή τα χρησιμοποιούμενα χημικά είναι τοξικά στις περισσότερες μορφές ζωής, συμπεριλαμβανομένων των ανθρώπων.
Ο αερισμός του χώρου μετά την εργασία είναι κρίσιμη πλευρά του υποκαπνισμού. Είναι σημαντικό να γίνεται η διάκριση μεταξύ της πηγής του αερίου υποκαπνιστικού και του περιβάλλοντος που έχει υποκαπνιστεί. Ενώ το υποκαπνιστικό μπορεί να είναι ασφαλές και εξαντλημένο, ο χώρος θα εξακολουθεί να κρατά το αέριο υποκαπνιστικό μέχρι να αεριστεί.
Madre Luna

Υπόθεση

Η Αλεχάντρα Αγκίρε είναι μια όμορφη και αδάμαστη γυναίκα, της οποίας ο αισθησιασμός και η δύναμη, προκαλεί μεγάλη πάθη και ίντριγκα. Για χρόνια η Αλεχάντρα, έχει αφιερωθεί στο μεγάλωμα των δύο γιων της, υπέφερε σιωπηλά από ένα οδυνηρό μυστικό. Τώρα η μοίρα κάνει μια κίνηση που θα αλλάξει την ζωή της.
Μέιν Κουν (γάτα)

Ιστορία

Υπάρχουν φήμες οτι η Μέιν Κουν ήρθε πρώτη φορά στην Βόρεια Αμερική απο Βίκινγκς αιώνες πριν από το ταξίδι του Κολόμβου.
Άλλες φήμες υποστηρίζουν οτι είναι απόγονος της μακρύτριχης γάτας της Μαρίας Αντουανέτας που στάλθηκαν στην Αμερική με την ελπίδα πως θα ακολουθούσε και η ίδια.
Η πρώτη δημοσιευμένη αναφορά σε Μέιν Κουν έγινε το 1861, όπου αναφερόταν μια ασπρόμαυρη γάτα με όνομα "Captain Jinks of the Horse Marines"
Στη Βοστώνη και τη Νέα Υόρκη, τα οικόσιτα αιλουροειδή ήταν δημοφιλή εκθέματα σε εκθέσεις γάτας και όταν ιδρύθηκε το 1908 η ένωση κατόχων γάτας, η πέμπτη γάτα που καταχωρήθηκε ήταν η Μέιν Κουν με το όνομα Molly Bond.
Σήμερα αυτές οι μεγάλες και όμορφες γάτες είναι από τις πιο δημοφιλείς στον κόσμο. Αλλά αυτό που πραγματικά μετράει, φυσικά, είναι ότι είναι η επίσημη κρατική γάτα του Μέιν.

Περιγραφή χαρακτηριστικών

Μεγάλη σε μέγεθος με πυκνό και μακρύ τρίχωμα. Το κεφάλι είναι μεσαίου μεγέθους, με τετράγωνη μουσούδα. Έχει μεσαίου μήκους πόδια και μεγάλα, στρογγυλά πέλματα, με πολύ φουντωτή γούνα, και φουντωτή ουρά. Τα αρσενικά ζυγίζουν κατά μέσο όρο έξι με οκτώ κιλά, ενώ τα θηλυκά τέσσερα με έξι. Τις βρίσκουμε σχεδόν σε όλα τα χρώματα.

Περιγραφή Χαρακτήρα

Κοινωνικές και στοργικές με πολύ χαρακτηριστικό και απολαυστικό νιαούρισμα που θυμίζει τιτίβισμα και εξαιρετικά ομιλιτικές,
Δεν πρόκεται για την τυπική γάτα αγκαλιάς αλλά της αρέσει πολύ να βρίσκεται κοντά στους ανθρώπους και έχει τη συνήθεια να τους ακολουθεί παρ'όλο που σε γενικές γραμμές δεν είναι απαιτητική.
Διατηρεί επίσης την επιδεξιότητά της ως θηρευτής. Ακόμα κι αν δεν έχει θύματα να κυνηγήσει, θα κρατήσει τις ικανότητές του αιχμηρές κυνηγώντας τα παιχνίδια της. Μπορεί να αναρριχηθεί όπως και κάθε γάτα, αλλά συνήθως προτιμά να μένει στο έδαφος.
Πρόκειται για μια πολύ έξυπνη φυλή που θα μάθει ευχαρίστως κόλπα ή θα παίξει με παιχνίδια παζλ που προκαλούν το μυαλό της.
Παρ'όλο το μέγεθος τους επιζητούν παιχνίδια που συνήθως απευθύνονται σε μικρά γατάκια και τα αρσενικά κυρίως παρουσιάζουν ανόητη συμπεριφορά ενώ τα θηλυκά πιο αξιοπρεπή.
Χαρακτηρίζοναι ως "οι καλόκαρδοι γίγαντες".

Συμβίωση

Άκρως φιλική η Μέιν Κουν, αποτελεί μια τέλεια επιλογή για οικογένειες με παιδιά ή ακόμα και με σκυλιά. Της αρέσει πολύ η προσοχή που τραβά από τα παιδιά και είναι πολύ δεκτική σε οτιδήποτε παιχνίδια μπορεί να την εμπλέξουν.
Δημιουργεί ένα πολύ ευχάριστο κλίμα με τα σκυλιά (που δεν είναι επιθετικά στις γάτες) και προσαρμόζεται εύκολα στο κλίμα συγκατοίκησης.
Είναι αρκετά κοινωνικές και τους αρέσει να τραβούν την προσοχή του ιδιοκτήτη τους σε οποιαδήποτε χρονική στιγμή.

Ιατρικά

Τόσο οι αυθεντικές Μέιν Κουν όσο και οι ημίαιμες μπορεί να υποφέρουν απο γεννετικά προβλήματα όπως δυσπλασίες του ισχίου, υπερτροφική καρδιομυοπάθεια που συχνά κληρονομείται μέσα στη φυλή για την οποία όμως υπάρχουν τα κατάλληλα τεστ DNA που μπορούν να την προβλέψουν, πολυκυστική νεφρική νόσο και σπονδυλική μυϊκή ατροφία. Υπάρχουν βέβαια, οι αντίστοιχοι κτηνιατρικοί έλεγχοι για τον εντοπισμό των φορέων και των γατών που έχουν προσβληθεί.
Στρατηγίς Σερβίων

Η Στρατηγίς Σερβίων ήταν βραχύβια διοικητική διαίρεση της Βυζαντινής Αυτοκρατορίας. Ήταν από τα μικρά σε έκταση αλλά και συνοριακά θέματα που αποκαλούνταν στρατηγίδες κατά τον 12ο αιώνα. 
Η Στρατηγίς αναφέρεται σε εκκλησιαστικό έγγραφό του 1163 σαν Θέμα που περιλάμβανε εκτός τα Σέρβια και την περιοχή των Σταγών στην Θεσσαλία. Έδρα της ήταν το Κάστρο των Σερβίων στα σημερινά Σέρβια Κοζάνης.
Ρίτσαρντ Κρένα

Ζωή και έργο

Ο Κρένα γεννήθηκε στις 30 Νοεμβρίου του 1926 στο Λος Άντζελες της πολιτείας Καλιφόρνιας. Στα παιδικά του χρόνια αλλά και αργότερα ανέλαβε ρόλους σε ραδιοφωνικές εκπομπές, όπως τις Boy Scout Jamboree (1937), A Date With Judy (1946) και Our Miss Brooks (1948). Τον ρόλο του στην τελευταία κράτησε και σαν ηθοποιός όταν το 1952 έγινε τηλεοπτική εκπομπή. Ο γνωστότερος ρόλος του ήταν αυτός του συνταγματάρχη Σαμ Τράουτμαν στην ταινία «Ράμπο: Το Πρώτο Αίμα» (1982) και στις δυο τις συνέχειες του 1985 και 1988. Το 1988 απέκτησε αστέρι στη Λεωφόρο της Δόξας στο Χόλυγουντ.
Πέθανε στις 17 Ιανουαρίου του 2003 στο Λος Άντζελες από καρκίνο παγκρέατος. Ο χαρακτήρας του Jared Duff που υποδυόταν στη σειρά «Judging Amy» το διάστημα εκείνο δεν συνεχίστηκε με άλλο ηθοποιό και πέθανε επίσης.
Ο γιος του, Ρίτσαρντ Άντονι Κρένα, είναι επίσης ηθοποιός.
Frontal Assault

Τραγούδια

1. Frontal Assault (K.Heybourne) - 4:01

2. Dream World (K.Heybourne, S.Heybourne) - 3:49

3. Rendezvous with the Blade (K.Heybourne) - 6:37

4. Religion (Born Again) (K.Heybourne, Tattum) - 6:03

5. Straight from Hell (K.Heybourne) - 4:18

6. She Don't Lie (K.Heybourne) - 5:54

7. Take to the Wing (K.Heybourne, Tattum) - 3:54

8. Something Wrong (K.Heybourne) - 4:36

9. Undergods (K.Heybourne) - 3:48
Τα πάθη του νεαρού Βέρθερου

Περίληψη της υπόθεσης

Τα περισσότερα πάθη του Βέρθερου, ενός νεαρού καλλιτέχνη με ευαίσθητο και παθιασμένο ταμπεραμέντο, είναι γράμματα που στέλνει στον φίλο του Βίλχελμ. Αυτά δίνουν μια εμπεριστατωμένη εικόνα της διαμονής του στο φανταστικό χωριό Βάλχαϊμ (με βάση το Γκαρμπενχάιμ, κοντά στο Βέτσλαρ), όπου οι αγρότες τον έχουν γοητεύσει με τους απλούς τρόπους τους. Εκεί γνωρίζει τη Καρλόττα, μια όμορφη νεαρή κοπέλα που φροντίζει τα αδέλφια της μετά το θάνατο της μητέρας τους και την ερωτεύεται παρά το γεγονός ότι γνωρίζει ότι είναι αφοσιωμένη σε έναν άντρα που ονομάζεται Άλμπερτ και είναι έντεκα χρόνια μεγαλύτερος της. 
Τους επόμενους μήνες ο Βέρθερος αναπτύσσει μια στενή φιλία με την Καρλόττα και τον Άλμπερτ παρά τον πόνο που νοιώθει. Η θλίψη του τελικά γίνεται τόσο μεγάλη που αναγκάζεται να φύγει από το Βάλχαϊμ και να πάει στη Βαϊμάρη, όπου γνωρίζει τον Φρόιλαϊν φον Β. Μπερδεύεται πολύ όταν επισκέπτεται ξεκάθαρα έναν φίλο και απροσδόκητα αντιμετωπίζει την εβδομαδιαία συγκέντρωση ολόκληρου του αριστοκρατικού συνόλου. Δεν τον δέχονται και του ζητούν να φύγει αφού δεν είναι ευγενής. Στη συνέχεια επιστρέφει στο Βάλχαϊμ, όπου υποφέρει ακόμα περισσότερο από πριν, εν μέρει επειδή η Καρλόττα και ο Άλμπερτ έχουν παντρευτεί. Κάθε μέρα γίνεται μια βασανιστική υπενθύμιση ότι η Καρλόττα δεν θα μπορέσει ποτέ να αντικαταστήσει την αγάπη του. Από λύπη για τον φίλο της και σεβασμό προς τον σύζυγό της, αποφασίζει ότι ο Βέρθερος δεν πρέπει να την επισκέπτεται τόσο συχνά. Την επισκέπτεται για τελευταία φορά και αμφότεροι συγκινούνται, αφού της απαγγέλλει ένα απόσπασμα της μετάφρασης του Οσσιανού. 
Ακόμη και πριν από αυτό το συμβάν ο Βέρθερος είχε υπαινιχθεί ότι ένας μέρος του ερωτικού τριγώνου - η Καρλόττα, ο Άλμπερτ ή ο ίδιος ο Βέρθερος - έπρεπε να πεθάνει για να λυθεί η κατάσταση. Ανίκανος να βλάψει κανέναν άλλον ή να εξετάσει σοβαρά τη δολοφονία, ο Βέρθερος δεν βλέπει άλλη επιλογή παρά να αυτοκτονήσει. Αφού συνέταξε μια αποχαιρετιστήρια επιστολή που βρέθηκε μετά το θάνατό του, γράφει στον Άλμπερτ ζητώντας του τα δύο του πιστόλια, με το πρόσχημα ότι πρόκειται «για μια περιπέτεια». Η Καρλόττα δέχεται το αίτημα με μεγάλη συγκίνηση και στέλνει τα πιστόλια. Ο Βέρθερος αυτοπυροβολείται στο κεφάλι αλλά πεθαίνει δώδεκα ώρες αργότερα. Θάφτηκε κάτω από ένα δέντρο που ανέφερε συχνά στις επιστολές του. Στην κηδεία δεν παρευρέθηκε κανένας κληρικός, ούτε ο Άλμπερτ ή η Καρλόττα. Το βιβλίο τελειώνει με έναν υπαινιγμό ότι η Καρλόττα μπορεί να πεθάνει από μια σπασμένη καρδιά.
Grindeks

Η AS Grindeks (χρησιμοποιεί το εμπορικό σήμα Grindex), είναι μια Λετονική εταιρεία που είναι εισηγμένη στο Nasdaq Ρίγας και ασχολείται με την παραγωγή φαρμάκων και φυτοχημικών φαρμάκων. Η εταιρεία ιδρύθηκε στις 17 Οκτωβρίου 1991 και είναι συμμετοχική εταιρία από τις 25 Αυγούστου 1997.
Ένα από τα βασικά φάρμακα για τη Grindeks είναι το μελδόνιο, το οποίο διατίθεται στο εμπόριο με την εμπορική ονομασία Mildronate. Το μελδόνιο χρησιμοποιείται για τη θεραπεία της κυνάγχης και του εμφράγματος του μυοκαρδίου αναστέλλοντας την οδό βιοσύνθεσης της καρνιτίνης μέσω της αναστολής της διοξυγενάσης γάμμα-βουτυροβαταΐνης.
Το 2017, η Grindeks είχε έσοδα ύψους €132,4 εκατ και είχε κέρδη €10.3 εκατ. Η Grindeks είχε 1355 υπαλλήλους και οι κύριοι μέτοχοι ήταν ο Κίροβς Λίπμανς (33,29%) και η Άννα Λιπμάνε (16,65%).
Τάσος Μπακασέτας

Αστέρας Τρίπολης

Ξεκίνησε την ποδοσφαιρική του καριέρα από τα τμήματα υποδομής του Αστέρα Τρίπολης και το 2010 προωθήθηκε στην πρώτη ομάδα του συλλόγου, παίρνοντας το νούμερο 12 στη φανέλα. Την αγωνιστική περίοδο 2010-11 έκανε πέντε εμφανίσεις στο πρωτάθλημα και δύο στο Κύπελλο. Την πρώτη του εμφάνιση στο πρωτάθλημα την έκανε ξεκινώντας ως βασικός σε μια ήττα της ομάδας του από την Ξάνθη. Στο Κύπελλο έκανε την πρώτη του εμφάνιση σε μια ήττα 1-0 από τον Ολυμπιακό. Την τελευταία του συμμετοχή για την περίοδο 2010-11 την πραγματοποίησε εναντίον της ΑΕΚ στις 16 Ιανουαρίου 2011.

Δανεισμός στον Θρασύβουλο Φυλής

Στη μεταγραφική περίοδο του Ιανουαρίου του πρωταθλήματος 2010-11 παραχωρήθηκε με τη μορφή δανεισμού στον Θρασύβουλο Φυλής. Αγωνίστηκε 10 φορές με τον Θρασύβουλο σημειώνοντας ένα τέρμα σε μια 2-0 νίκη εναντίον του Εθνικού Αστέρα στις 28 Φεβρουαρίου 2011. Επέστρεψε στον Αστέρα Τρίπολης με τη λήξη της περιόδου 2010-11.

Δανεισμός στον Άρη Θεσσαλονίκης

Τον Ιανουάριο του 2014 παραχωρήθηκε ξανά ως δανεικός για ένα εξάμηνο στον Άρη Θεσσαλονίκης. Έκανε την πρώτη του εμφάνιση με τον Άρη σε μια εκτός έδρας ήττα 4-3 από τον Λεβαδειακό, σκοράροντας δύο τέρματα στον αγώνα. Σημείωσε ένα ακόμη γκολ πριν τη λήξη του δανεισμού του. Στο τέλος της περιόδου επέστρεψε και πάλι στην ομάδα της Τρίπολης.

Επιστροφή στον Αστέρα Τρίπολης

Το καλοκαίρι του 2014 στον εντός έδρας αγώνα απέναντι στη φινλανδική Ροβανιέμι σημείωσε το πρώτο του τέρμα σε ευρωπαϊκή διασυλλογική διοργάνωση, το οποίο ήταν το τέταρτο της ομάδας του στην εν λόγω αναμέτρηση (4-2), εδραιώνοντας τη νίκη των Αρκάδων και εξασφαλίζοντας ουσιαστικά την πρόκριση στον επόμενο γύρο του Europa League (2014-15).
Μερικές ημέρες αργότερα, τον Αύγουστο του 2014, ανανέωσε τη συνεργασία του με τον αρκαδικό σύλλογο μέχρι το καλοκαίρι του 2017.

Πανιώνιος

Έπειτα από πέντε μήνες, τον Ιανουάριο του 2015, έλυσε τη συνεργασία του με την ομάδα της Τρίπολης, για να συνεχίσει στον Πανιώνιο, με τον οποίο υπέγραψε διετές συμβόλαιο συνεργασίας.

ΑΕΚ

Τον Ιούνιο του 2016 μεταγράφηκε στην ΑΕΚ, υπογράφοντας συμβόλαιο τριετούς διάρκειας.

Διεθνής καριέρα

Υπήρξε μέλος των μικρότερων εθνικών ομάδων και συγκεκριμένα της Νέων (Κ-19) την περίοδο 2011-2013 (13 συμμετοχές/3 τέρματα), της οποίας υπήρξε βασικό στέλεχος στην πορεία μέχρι τον τελικό του ευρωπαϊκού πρωταθλήματος Νέων το 2012, καθώς και της Ελπίδων (Κ-21) (2013-14).
Στην Ανδρών κλήθηκε πρώτη φορά για τους εκτός έδρας φιλικούς αγώνες εναντίον της Αυστραλίας τον Ιούνιο του 2016, όπου και πραγματοποίησε το ντεμπούτο του στις 4 του ίδιου μήνα.
Πρωτάθλημα πετοσφαίρισης ανδρών Volleyleague 2015-2016

Κανονική περίοδος

Στην πρώτη φάση, την κανονική περίοδο, διεξάγονται δύο γύροι, σύνολο 22 αγώνων για κάθε ομάδα. Στη συνέχεια οι ομάδες που καταλαμβάνουν τις θέσεις 1-4 προκρίνονται στα Play off για τις θέσεις 1−4, οι ομάδες των θέσεων 5-9 καταλαμβάνουν τις αντίστοιχες θέσεις στην τελική κατάταξη χωρίς επιπλέον αγώνες και τέλος οι ομάδες των θέσεων 10-12 προκρίνονται, υπο προϋποθέσεις, στα Play out.

Play off, θέσεις 1−4

Οι ομάδες που καταλαμβάνουν τις θέσεις 1 έως 4 στην κανονική περίοδο συμμετέχουν στα Play off για τις θέσεις 1−4. Στους ημιτελικούς ο 1ος και ο 2ος της κανονικής περιόδου αντιμετωπίζουν με πλεονέκτημα έδρας τον 4ο και τον 3ο αντίστοιχα. Οι σειρές κρίνονται στις 3 νίκες. Οι δύο πρώτοι αγώνες γίνονται στην έδρα της ομάδας με την καλύτερη κατάταξη στην κανονική περίοδο, οι δύο επόμενοι (αν χρειαστεί 4ος) στην έδρα της ομάδας με την χαμηλότερη θέση, και ο 5ος (αν χρειαστεί) διεξάγεται ξανά στην έδρα της ομάδας με την καλύτερη κατάταξη. Οι δύο νικητές προκρίνονται στον τελικό, ο οποίος κρίνεται στις 3 νίκες με τους αγώνες να διεξάγονται εναλλάξ στις έδρες των ομάδων, με τον πρώτο να διεξάγεται στην έδρα του βαθμολογικά ανώτερου. Οι δύο ηττημένοι δεν αγωνίζονται σε μικρό τελικό, αλλά θα καταταχθούν στην 3η και 4η θέση ανάλογα με τη θέση τους στην κανονική περίοδο.
1921 Πάλα

Φυσικά χαρακτηριστικά

Τα φυσικά χαρακτηριστικά του Πάλα είναι άγνωστα.